கேள்வி: பிரவீணா - தொழில் என்பது என்ன?
பதில்: டி. பத்மநாபனின் விருது பெற்ற புதினமான கௌரியின் தழுவலில் பிரவீணா குழந்தை நட்சத்திரமாக அறிமுகமானார். அதைத் தொடர்ந்து இவர் சப்தசுவரங்கள் என்ற நிகழ்ச்சிக்காக தூர்தர்சனில் தோன்றினார். பின்னர் பிரவீணா மலையாள திரையுலகில் அனில் பாபுவின் கலியூஞ்சல் (1997) மூலம் அறிமுகமானார், அதில் திலீப்புக்கு ஜோடியாக நடித்தார். மின்னர் அக்னிசாட்சி, இங்லீஷ் மீடியம், வசந்தியும் லட்சுமியும் பின்னே நானும் , ஸ்வர்ணம், ஒரு பெண் ரெண்டாணும் உட்பட பல படங்களில் தோன்றினார். ஓரல் மாத்ரம் தி டுரூத், எழுப்புண்ணா தரகன் ஆகிய படங்களில், இவர் மம்மூட்டியின் சகோதரியின் கதாபாத்திரத்தில் நடித்தார். இவர் கேரள அரசு திரைப்பட விருதை நான்கு முறை வென்றுள்ளார். 1998 ஆம் ஆண்டில், ''அக்னிசாட்சியில்'' நடித்ததற்காக இரண்டாவது சிறந்த நடிகைக்கான கேரள அரசு திரைப்பட விருதை வென்றார். மேலும் 2008இல் ''ஒரு பெண்ணும் ரெண்டாணும்'' என்ற படத்தில் நடித்த பாத்திரத்திற்காக அதே விருதை வென்றார். 2010 மற்றும் 2011 ஆம் ஆண்டுகளில், முறையே ''எலெக்ட்ரா'' மற்றும் ''இவன் மேகரூபனுக்காக'' சிறந்த பின்னணி குரல் கலைஞருக்கான கேரள அரசு திரைப்பட விருதை வென்றார். இவர் மழவில் மனோரமா தொலைக்காட்சியில் சுவப்னம், மேகம் மவுனம் ஆகிய தொடர்களில் நடித்துள்ளார். கைரளி தொலைக்காட்சியில் ''மம்மி & மீ'', ஏஷ்யாநெட் காமெடி ஸ்டார்ஸ், ஸ்டார் சிங்கர் உள்ளிட்ட பல உண்மைநிலை நிகழ்ச்சிகளில் நடுவராக இருந்துள்ளார். இவர் ஜோதிமயிக்காக என்வீ வீடு அப்புவின்டேயில், காவ்யா மாதவன் மிழி ரண்டு மற்றும் சதானந்தந்தே சமயமும் பத்மபிரியா ஜானகிராமன்வுக்காக அம்ருதம் போன்ற படங்களில் பின்ணணி குரல் கலைஞராக பணியாற்றியுள்ளார்.